Byrettens kendelse om, at sagen løftes ud af småsagsproces ophæves, således at sagen skal behandles som småsag
Ret: Vestre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

Vestre Landsret holdt den 28. august 2012 kl. 9.00 møde på tingstedet i Viborg.

Som dommere fungerede landsdommerne John Lundum, Erik P. Bentzen og Mette

Vin-ding (kst.).

V.L. B – 2083 – 12

Kærende 1, tidligere Sagsøgte 1

og

Kærende 2, tidligere Sagsøgte 2

mod

Indkærede, tidligere Sagsøger

Fremlagte bilag:

- kæreskrift

- brev af 16. august 2012 fra Retten i Viborg

- udskrift af retsbogen (sag nr. BS 89-368/2012)

- brev af 21. august 2012 fra advokat Lars Kaasgaard.

Ved kendelse af 7. august 2012 har Retten i Viborg bestemt, at den videre behandling

af sagen skal ske uden anvendelse af reglerne i retsplejelovens kapitel 31 om småsager.

Kendelsen er kæret af Kærende 1, tidligere Sagsøgte 1 og Kærende 2, tidligere

Sagsøgte 2 med påstand om, at sagen fort-sat skal behandles efter reglerne om

småsager. Til støtte for påstanden har advokat Ole Dueholm navnlig anført, at de

faktiske forhold kan dokumenteres ved dokumentbevis og vidneførelse, hvorfor sagen

ikke angår særlig komplicerede faktiske eller retlige spørgs-mål, jf. retsplejelovens §

402, stk. 1, nr. 1. Det er usikkert, om sagen vil have en varighed på 4 timer.

Indkærede, tidligere Sagsøger har påstået kendelsen stadfæstet, og advokat Lars

Kaasgaard har til støtte herfor navnlig anført, at der i sagen er fremlagt et ganske

omfattende bilagsmateriale, at



- 2 -

der skal afhøres minimum tre vidner ud over parterne, og at hovedforhandlingen vil

over-stige en halv retsdag.

Landsdommerne John Lundum, Erik P. Bentzen og Mette Vinding (kst.) har behandlet

sagen.

Landsretten afsagde

K e n d e l s e:

Sagen drejer sig om et istandsættelseskrav i forbindelse med Kærende 1, tidligere

Sagsøgte 1 og Kærende 2's, tidligere Sagsøgte 2 fraflytning.

Det forhold, at sagen er berammet til 4 timer, kan ikke i sig selv medføre, at sagen ikke

skal behandles efter retsplejelovens regler om behandling af sager om mindre krav.

Bevis-førelsen under sagen vil alene bestå i dokumentbevis, to partsforklaringer og tre

vidnefor-klaringer. Under hensyn hertil, og da der ikke i øvrigt er oplysninger, der kan

danne grund-lag for at antage, at sagen angår særlig komplicerede faktiske eller retlige

forhold, er betin-gelserne for henvisning til almindelig proces, jf. retsplejelovens § 402,

stk. 1, nr. 1, ikke opfyldt.   

T h i b e s t e m m e s:

Byrettens kendelse ophæves.

Sagens behandling skal fortsætte efter reglerne om småsagsprocessen.

Kæreafgiften skal betales tilbage.

Sagen sluttet.

John Lundum